open-index/open-wikipedia-markdown huggingface dataset:
The Three Sisters (Irland)

**The Three Sisters**, «De tre søstre» (irsk: *An Triúr Deirfiúr*) er det kollektive navnet på tre elver i Irland: Barrow, Nore og Suir. Alle tre har sitt utspring i samme fjellområde i grevskapet Tipperary, og alle tre munner ut i samme bukt sørvest for byen Waterford. Mellom seg sprer de seg og drenerer en stor del av de sørlige områdene av Irland.

Det finnes også tre søstre lengre vest i Irland i form av tre fjelltopper med samme navn både på engelsk og irsk, *The Three Sisters* og *An Triúr Deirfiúr*. De er i det verdslige sognet Dunurlin i grevskapet Kerry.

## Beskrivelse

Suir og Nore har sitt utspring i nærheten av fjellet Devil's Bit i Tipperary mens Barrow har sitt utspring i fjellet Slieve Bloom i grevskapet Laois. Nore flyter sammen med Barrow rundt 17 km før Suir og Barrow går sammen for utgjøre estuaret som er Waterfords havn øst for byen Waterford. De tre elvene sprer seg ut og drenerer en stor del av den sørlige delen av Irland, og omfatter grevskapeneTipperary, Carlow, Kilkenny, Wexford og Waterford. Den lengste av tre elvene er Barrow med 192 km, Suir med 185 km og Nore som er 140 km.

Barrow-broen, som er en viadukt jernbanen går over, krysser to av de tre søstrene, Nore og Barrow. De slutter seg deretter til elven Suir like nedstrøms for broen. Dette stedet er kjent på irsk som *Cumar na dTrí Uisce*, «sammenløpet av de tre vannene». Nore slutter seg til Barrow omtrent fire kilometer nord for New Ross og det kombinerte vannet til de tre søstrene som kan sees fra Cheekpoint. Det kombinerte vannet til alle tre søstrene er så synlige hele veien nedover elvemunningen fra Cheekpoint og videre.

## Historie
I eldre tider utgjorde området mellom Suir og Barrow kongeriket Osraige. Dette navnet blir fremdeles benyttet for det religiøse administrative området innen både den irske romersk-katolske kirken, og protestantiske den irske kirken.

Den engelske poeten Edmund Spenser (1552-1599) tilbrakte tid i Irland, og hans store epos *[[The Faerie Queene]]* omtaler irske elver, blant de tre søstrene Suir, Nore og Barrow. Hans engelsk preget av rettskrivningen i elisabethansk tid lar seg ikke oversette uten at tidens tone tapes: *Shure* er Suir, *Newre* er Nore, og *Barow* er Barrow:

## Referanser


## Eksterne lenker
* Veiledning for å navigere i Three Sisters' elvemunningen, fra Inland Waterways Association of Ireland
Nigar

**Nigar** eller **Negar** er et kvinnenavn med iransk opprinnelse. Det betyr «pynt, skjønnhet».

## Utbredelse
*Nigar* er et vanlig navn i Aserbajdsjan.

|}

## Kjente personer med navnet
Personene i listen er ordnet kronologisk etter fødselsår.
* Nigar Jamal (f. 1980), aserbajdsjansk sanger som vant Eurovision Song Contest 2011
* Negar Khan (f. 1984), norsk-iransk skuespiller
* Nigar Talibova, aserbajdsjansk modell og sanger

## Referanser


## Eksterne lenker
Profitøren

***Profitøren*** er et norsk kriminalhørespill i fire deler som gikk som påskekrim på NRK Radio i 2011. Hørespillet tar for seg historien om de som gjorde profitt på krigen og den skam dette fremdeles utgjør i norske familier. Det er basert på Tom Kristensens roman av samme navn.

## Handlingen
Mange norske skip ble torpedert av tyskerne under andre verdenskrig. Mistenkelig mange, mener Stine, en ung stipendiat som forsker på krigsprofitører.

Samtidig med dette møtes to gamle krigsseilere, Olav og Torleif, på pleiehjemmet der Torleif ligger på det siste. Han har bedt kameraten komme for å lette hjertet, om det han vet om konvoiene som gikk over Atlanteren nesten 70 år tidligere. 

Etterhvert kommer Stine på sporet av Langholms rederi. Otto Langholm, far til den nåværende lederen for rederiet, Langholm jr, var høyt oppe i Nortraship, og stasjonert i New York under krigen. Her opererte han mer eller mindre fritt, og brukte intetanende landsmenn til grufulle handlinger.

## Episoder
# *«Skrinet»* &ndash; 38:37 minutter
# *«Kodene»* &ndash; 42:05 minutter
# *«Svikeren»* &ndash; 35:48 minutter
# *«Fellen»* &ndash; 39:16 minutter

## Medvirkende

## Referanser
Hvitvasking (hørespill)

***Hvitvasking*** er et norsk kriminalhørespill som gikk som påskekrim på NRK Radio i 2010. Hørespillet tar for seg temaet hvitvasking og organisert kriminalitet og er basert på Tom Kristensens roman av samme navn (2002).

## Medvirkende

## Referanser
Pierre Laporte

**Pierre Laporte** er navnet til flere personer:

* Pierre Laporte (sentralbanksjef) – sentralbanksjef for Seychellenes sentralbank
* Pierre Laporte (politiker) (1921&ndash;1970) – canadisk politiker og journalist

## Oppkalte objekter
* Pont Pierre-Laporte – en bro over St. Lawrence-elva i Canada
Midtstigen holdeplass

**Midtstigen holdeplass** er en nedlagt holdeplass på Numedalsbanen ved Midtstigen i Nore og Uvdal kommune i Buskerud. Holdeplassen ble åpnet under navnet *Mittstigen* den 1. juli 1929, to år etter åpningen av selve banen. Holdeplassen skiftet til nåværende navn i 1941. All trafikk ble vedtatt nedlagt på Numedalsbanen mellom Rollag stasjon og Rødberg stasjon ved årsskiftet 1988/1989, noe som førte til en nedleggelse av holdeplassen.

Midtstigen ligger 182,29 kilometer fra Oslo S og består av en kortere plattform i tre samt et mindre leskur.

Rett sør for holdeplassen er det sidespor og her var det også en stor dobblet vokterbolig, som ble demontert og flyttet til Etna stasjon på Valdresbanen.

Det som står igjen av vokterboligen er grunnmuren. Uthuset ble bygd om til hvilebu, som fortsatt (oktober 2023) står der.

## Galleri


Fil:Midtstigen-2_182,29_km.jpg|Midtstigen holdeplass, sett mot sør, oktober 2023
File:Midtstigen-1.jpg|Midtstigen holdeplass, med dresinbod, oktober 2023
File:Midtstigen-6.jpg|Midtstigen holdeplass leskur med stoppskive
File:Midtstigen vokterbolig-1.jpg|Opprinnelig uthus til vokterboligen, oktober 2023
File:Midtstigen vokterbolig-3.jpg|Utedo til Midtstigen hvilebu


## Litteratur
*

## Eksterne lenker
* Norsk Jernbaneklubb.no – Informasjon og bilder av Midtstigen holdeplass
Keurusselkä

**Keurusselkä** er en innsjø sentralt i Keski-Suomi i Finland, med beliggenhet mellom tettstedene Keuru i nord og Mänttä i sør. Den dekker et areal på 117,30 km². Gjennomsnittsdybden er 6,4 meter, men på sitt dypeste er den 40 meter. Innsjøens overflate ligger 105,4 meter over havnivå. Innsjøen er 27 km lang, og er en del av Kumo älvs nedslagsfelt.

Keurusselkä fikk internasjonal presseomtale i 2004 da et par amatørgeologer hadde oppdaget et eldgammelt nedslagskrater på vestsiden av innsjøen.

DS «Elias Lönnrot», som er en av to hjuldampere i Finland, har turer der om sommeren.

## Referanser
Sufi Abu Taleb

**Sufi Abu Taleb** (født 27. januar 1925 i Tameyya i Fayyūm gubernija, død 21. februar 2008) var en egyptisk politiker og i en kort periode fungerende statsoverhode i Egypt. 

Etter å ha fullført videregående skole ble Taleb medlem av Juridisk Fakultet ved Universitetet i Kairo, der han tok en bachelorgrad i 1946. Taleb mottok også et diplom i offentlig rett i 1947, og i 1948 fikk han et stipend for å studere i Frankrike ved Universitetet i Paris, der han blant annet mottok et diplom i privatrett i 1950. I 1957 tok Taleb sin doktorgrad. Han fungerte i åtte dager som Egypts statsoverhode etter drapet på president Anwar Sadat den 6. oktober 1981, før Hosni Mubarak tiltrådte som landets neste president. Taleb ble ikke ansett som en seriøs kandidat til dette vervet, og han trakk seg som fungerende president til fordel for daværende visepresident Hosni Mubarak. 

Sufi Abu Taleb døde 21. februar 2008 i Malaysia, 83 år gammel. Han reiste kort tid før sin død til Malaysia for å delta under en jubileumsfest for tidligere studenter fra *al-Azhar universitetet* i Kairo. Taleb hadde to sønner og to døtre og mange barnebarn. Sønnen Ahmad Sufi Abu Taleb er en uavhengig politiker som i 2000 ble innvalgt i det egyptiske parlament, der han representerte sitt distrikt *Tamia*.

## Referanser
Trollspeilet (hørespill)

***Trollspeilet*** er et norsk krimhørespill på fem episoder som gikk på NRK Radio i 2009. Stykket handler om en kvinnelig TV-reporter som får tilsendt en DVD, som viser en ung kvinne i fangenskap. Hun og journalistkollegaene kontakter politiet, som tar saken svært alvorlig. Regi er ved Else Barratt-Due. Stykket er basert på Tom Egelands roman med samme navn fra 1997.

Historien er inspirert av den amerikanske Zodiac-morderen.

Hørespillet vant sin klasse i Prix Europa. 

## Medvirkende

## Referanser
B. splendens

***B. splendens*** kan sikte til:

* *[[Beryx splendens]]*, en fisk som lever i havet på 25-1300 meters dybde
* *[[Buprestis splendens]]*, en eurasisk bille
* Siamesisk kampfisk (*Betta splendens*), en asiatisk ferskvannsfisk som holder seg i overflaten
* Smaragdpansermalle (*Brochis splendens*), en søramerikansk ferskvannsfisk som lever ved bunnen
Gull (andre betydninger)

**[[Gull]]** er et grunnstoff.

**Gull** kan også referere til:
*Gullalderen, den første tidsalderen ifølge gresk mytologi
**[[Bryllupsdager|Gullbryllup]]*, betegnelsen på dagen da et ekteskap har vart i 50 år.
*Gullmedalje

## Musikkalbum
*Gull (album), det sjette albumet til Postgirobygget
*Gull (D.D.E.), album fra gruppen D.D.E.
*Gull (Ole Ivars), album fra Ole Ivars
*Gull (Terje Tysland-album), samlealbum fra Terje Tysland
*Gull (Åge Aleksandersen-album)
*Gull (Ingemars), album fra Ingemars
*Gull (Anita Skorgan-album)
*Gull (Jahn Teigen-album)
Kjerre stoppested

**Kjerre stasjon** er en nedlagt jernbanestasjon på Numedalsbanen ved Kjerre i Rollag kommune i Buskerud, beliggende 164,36 kilometer fra Oslo S og om lag 264 meter over havet. Ekspedisjonsbygningen ble oppført allerede i 1921 etter tegninger av NSB Arkitektkontor og ble åpnet som stoppested betjent kun for reisende og gods den 20. november 1927 sammen med resten av banen. Kjerre fikk for øvrig ny status som holdeplass den 1. november 1957.

All trafikk ble vedtatt nedlagt på Numedalsbanen mellom Rollag stasjon og Rødberg stasjon ved årsskiftet 1988/1989, noe som førte til en nedleggelse av Kjerre. Ekspedisjonsbygningen ble i 1996 kjøpt av en stiftelse og omgjort til leirsted for ungdomstrinnene på Frogner skole og kultursenter. Stedet leies også ut.

## Galleri

## Litteratur
*

## Eksterne lenker

* Kjerre leirsted
Kirsti Paltto

**Kirsti Paltto** (f. 1947) er en samisk forfatter fra Outakoski i Utsjok. 

Hun gikk på Inarin kristillinen kansanopisto, den kristne folkehøgskolen i Enare i 1964-65, og deretter på lærarseminarium i Brahestad, hvor hun ble ferdigutdannet som lærer i 1971. Samme år debuterte hun med novellesamlingen *Soagŋu* (Frierferd) som den første kvinne med en samisk bok. Paltto jobbet i fire år som lærer, og har etter det vært forfatter. Hun har publisert dikt, barnebøker, noveller og skuespill. Fra 1982 til 1987 var hun leder av Sámi Girječálliid Searvi - Samisk forfatterforening, som hun tok initiativet til å etablere. Hun ble foreningens første leder.

Viktige temaer i Palttos produksjon er brytningen mellom det samiske samfunnet og det finske storsamfunnet, og overgangen fra tradisjonelt til moderne samfunn.

Flere av Palttos noveller er oversatte til norsk, svensk, finsk, enaresamisk, italiensk, tysk, engelsk og ungarsk.

## Bibliografi i utvalg
* 1971: *Soagŋu* (noveller)
* 1973: *Saamelaiset*.
* 1981: *Risten* (noveller)
* 1987: *Guhtoset dearvan min bohccot* (roman) (Nominert til Finlandiaprisen)
* 1991: *Guržo luottat*  (roman)
* 1992: * Guovtteoaivvát nisu* (noveller)
* 1992: *256 golláža*  (roman)
* 2000: ''Suoláduvvon (Stjålet) (Nominert til Nordisk råds litteraturpris)
## Referanser
Danmarks industrielle Etablissementer

***Danmarks industrielle Etablissementer i Billeder med Tekst. En Bog for den samlede Industri, dens Udøvere, Befordrere og Venner 1-3*** er et bokverk om danske industrivirksomheter.  Første bind ble gitt ut av N. Malmgren i 1887. Etter hans død ga enken ut bind 2–3 i 1888–89. 

Verket beskriver og illustrerer 107 danske fabrikker slik de så ut  ca. 1888 og er dermed en verdifull industrihistorisk kilde.

Tegningene ble utført av kunstnerne J.L. Ridter og Johan Thorsøe og trykket hos Chr. Catos Etablissement.

## Eksterne lenker
* 
* Scanninger av verket hos PAST
Arvid Genetz

**Arvid Oskar Gustaf Genetz** (født 1. juli 1848 i Impilahti, død 3. mai 1915 i Helsingfors) var en finsk språkforsker, professor, poet (under navnet **Arvi Jännes**), og medlem av det finske senatet (1901–1905).

## Bibliografi
### Lyrikk
* *Muistoja ja toiveita ystäville jouluksi* (Weilin & Göös 1889)
* *Muutamia Arvi Jänneksen runoja* (Kansanvalistus-seura 1892)
* *Toukokuun-lauluja* (KS 1897)
### Språkvitenskapelig litteratur
* *Kertomus Suojärven pitäjäästä ja matkustuksistani siellä v. 1867* (Suomi-kirjassa; SKS 1870)
* *Versuch einer karelischen Lautlehre* (J. C. Frenckell & Sohn , 1877)
* *Tutkimus Venäjän Karjalan kielestä* (SKS 1881)
* *Suomen kielen äänne- ja muoto-oppi ynnä runous-oppi*. Helsingissä 1881.
* *Suomen kieli-oppi* (Holm , 1881)
* *Lärobok i finska språkets grammatik* (K. E. Holm 1882)
* *Tutkimus Aunuksen kielestä* (SKS 1884)
* *Lyhyt Kasan’in tatarin kielen kielioppi* (1884)
* *Suomen kielioppi* (nimellä Arvi Jännes; Werner Söderström 1886)
* *Neuvoja Suomen kielen opettajille* (nimellä Arvi Jännes; Werner Söderström 1886)
* *Muistutuksia uuden raamatunsuomennoksen kielestä* (nimellä Arvi Jännes; WSOY 1887)
* *Ruotsalais-suomalainen sanakirja* (nimellä Arvi Jännes; WSOY 1887)
* *Ost-Tscheremissische Sprachstudien* 1 (1889)
* *Kielellisiä muistoonpanoja Kaakkois-Karjalasta* (nimellä Arvi Jännes; SKS 1889)
* *Suomen partikkelimuodot (väitöskirja; Arvid Genetz 1890)
* *Kuollan Lapin murteiden sanakirja ynnä kielennäytteitä / Wörterbuch der Kola-lappischen Dialekte nebst Sprachproben* Dokumentet er del av serien Bidrag till kännedom av Finlands natur och folk, utgitt av Finska Vetenskaps-Societeten 1891)
* *Suru- ja muistojuhlassa maaliskuun 14 p:nä 1895* (Fr. ja P. 1895)
* *Ensi tavuun vokaalit suomen, lapin ja mordvan kaksi- ja useampitavuisissa sanoissa* (SKS 1896)
* *Suomalais-ugrilainen đ ensimmäisen ja toisen tavuun vokaalien välissä* (SKS 1896; også i: *Suomi* 3:13, 1897)
* *Ost-permische Sprachstudien* (Finsk-ugriska sällsk. 1897)
* *Unkarin ensi tavuun vokaalien suhteet suomalais-lappalais-mordvalaisiin* (SKS 1898)
=== Oversettelser til finsk ===
* Auerbach, Berthold: *Sysmäläinen* (salanimellä Kusta Karjalainen; K. E. Holm 1877)
* Runeberg, Johan Ludvig: *Hirvenhiihtäjät* (Söderström 1884)
* *Ruotsin valtakunnan laki* (Oskar Favénin ja J. G. Sonckin kanssa; SKS 1896)

==Referanser==
<references/>

== Kilder ==
* Itkonen, Erkki 1950: *Arvid Genetz kielentutkijana*. Helsinki
* Karlsson, Fred 200x: E. N. Setälä vaarallisilla vesillä. Helsinki.

== Eksterne lenker ==
* [http://www.helsinki.fi/hum/skl/laitos/prof_historia/genetz.htm Arvid Genetz].
* [http://fennica.linneanet.fi/ Fennica], Suomen kansallisbibliografia.
* Hanski, Jari 2000: [http://www.helsinki.fi/hum/hist/yhd/julk/arviot/karlsson.html ”Tiedettä” ja ”mainetta”]. *Historiallisia Arvosteluja'' 23.
* Läntisen Uudenmaan kirjailijoita – Arvi Jännes.
Pierre Laporte (sentralbanksjef)

**Pierre Laporte** er en seychellisk økonom, som var sentralbanksjef for Seychellenes sentralbank fra 2008 til 2012, da han ble utpekt til finansminister. 

Laporte har en mastergrad i sosialøkonomi fra Sheffield University, i tillegg til en bachelorgrad i bedriftsøkonomi og EDB fra Surrey University. 

Han begynte å arbeide for sentralbanken i 1999, i ulike stillinger. I 2002 gikk han til IMF, og var IMFs stedlige representant i Niger fra 2005. Som IMF-representant jobbet han mye med diplomati mot både regjeringen, givere og privat sektor, for å implementere økonomiske reformer. 

Fra november 2008 til mars 2012 var han sentralbanksjef for Seychellenes sentralbank. Han overtok etter Francis Chang Leng, som var sentralbanksjef fra 2001 til 2008. Da han ble utpekt til finansminister i 2012 overtok Caroline Abel som sentralbanksjef. 

## Referanser
Veikko Antero Koskenniemi

**Veikko Antero Koskenniemi** (født 8. juli 1885 i Uleåborg, død 4. august 1962 i Åbo) var en finsk forfatter og litteraturforsker. I 1921 ble han professor i litteraturhistorie i Åbo, i 1948 ble han innvalgt som medlem av Finske Akademiet.

Koskenniemi har skrevet dikt, reisebøker og essays. Blant annet har han skrevet diktet som utgjør teksten i Jean Sibelius' *[[Finlandia]]*. Han var inspirert av blant andre Goethe og Runeberg.

Asteroiden 1697 Koskenniemi er kalt opp etter forfatteren.

## Referanser


## Eksterne lenker
* 
* 
*
Rollag stasjon

**Rollag stasjon** er en nedlagt jernbanestasjon på Numedalsbanen ved tettstedet Rollag i kommunen med samme navn i Buskerud. Ekspedisjonsbygningen ble oppført i 1924 etter tegninger av NSB Arkitektkontor og ble åpnet som en stasjon betjent for ekspedering av tog, reisende og gods den 20. november 1927 sammen med resten av banen. Rollag stasjon fikk status som ubetjent ekspedisjonssted i januar 1971. 

All trafikk ble vedtatt nedlagt på Numedalsbanen mellom Rollag stasjon og nordover mot endestasjonen Rødberg fra årsskiftet 1988/1989. Banestrekningen fra Kongsberg stasjon til Flesberg stasjon opprettholdes med regelmessig godstrafikk, tømmer og sagflis. Sporet mellom Flesberg og Rollag er i behold, men overgrodd og ikke i bruk. 

Stasjonsbygningen ble pusset opp i 2007, og i 2010 åpnet en kafé i den gamle stasjonsbygningen. I 2014 ble kafeen omgjort til en restaurant som serverer gourmetmat.

Kafeen er permanent stengt og Numedal Stasjonsbryggeri (NSB) har overtatt lokalene og brygger øl der.

Rollag stasjon ligger 147,17 kilometer fra Oslo S og 204,5 meter over havet.

## Galleri

Fil:Rollag.jpg|Sporområdet på Rollag stasjon
Fil:Rollag-5.jpg|Stasjonsbygningen
File:Rollag-1.jpg|Stasjonsbygningen sett fra gatesiden, juni 2021


## Referanser


## Litteratur
* 

## Eksterne lenker
*
Tvedes bryggeri

**Tvedes bryggeri** var et bryggeri som lå på Vesterbrogade 140 i København. Bryggeriet var grunnlagt av Hans Jørgen Tvede i 1852 og oppnådde i 1880-årene å være Nordens største hvidtølsbryggeri. Bryggeriets bygninger finnes fremdeles og er gjort om til boliger som inngår i en andelsboligforening med samme navn.

Bryggeriets opprinnelse var et bryggeri etablert på Ørholm ved Kongens Lyngby som Tvede flyttet til København i 1852.

Etter Tvedes død i 1878 overtok sønnene Jørgen Christian Tvede og Peter Valdemar Tvede samt svigersønnen Jørgen Henrik Bruhn ledelsen. Jørgen Henrik Bruhn var, som Jørgen Martin Tvede før ham, medlem av styret i Kongens Bryghus.

For å motstå konkurransen fra alle bryggeriene i København gikk Tvedes Bryggeri inn i organisasjonen De forenede Bryggerier, som ble opprettet i 1891, og som også inkluderte Tuborg fra 1894. I forbindelse med bryggeriets inntreden i De forenede Bryggerier trådte Jørgen Chr. Tvede og Jørgen Henrik Bruhn inn i selskapets styre. De utgjorde ledelsen inntil 1905.

Bryggeriet ble reddet fra riving på begynnelsen av 1990-tallet og arkitekt Kristian Isager sto for ombygging til leieboliger i 1992–1993. I 2006 ble eiendommen solgt til andelsboligforeningen av eieren, Dyrlægernes og Agronomernes Pensionskasser.

De gamle produksjonsbygningene er ikke fredet, men erklært bevaringsverdige. Til gjengjeld ble det østre forhuset fra 1862 og det vestre forhuset med sidehus fra 1884 av arkitekt Christian L. Thuren fredet i 1980. Sistnevnte ble restaurert i 2008.

## Eksterne lenker
* 
* A/B Tvedes Bryggeris hjemmeside
* Beskrivelse på teknologiportalen PAST
Rosa Liksom

**Rosa Liksom** (egentlig **Anni Ylävaara**, født 7. januar 1958 i Övertorneå) er en finsk forfatter og billedkunstner.

Liksom er blant de mestselgende av moderne finske forfattere. Hun har skrevet om byfolk, ungdom og om mennesker fra utkantstrøk i Nord-Finland. Som person har Liksom vært tilbaketrukket i forhold til offentligheten.

Novellesamlingen *Tyhjän tien paratiisit* (1989) er oversatt til norsk som *Paradis på en øde vei* (1991)

## Bibliografi
* 1985: *Yhden yön pysäkki*
* 1986: *Unohdettu vartti*
* 1987: *Väliasema Gagarin*
* 1988: *Go Moskova Go*
* 1989: *Tyhjän tien paratiisit*
* 1991: *Roskaa* (tegneserie)
* 1993: *BamaLama*
* 1996: *Kreisland*
* 1998: *Värityskirja* (tegneserie)
* 2000: *Perhe*
* 2000: *Jepata Nastan lentomatka*
* 2000: *La famille terrible dans L´univers cybernetique* (tegneserie)
* 2002: *Reitari*
* 2005: *Finlandia* – sammen med Risto Kautto
* 2006: *Maa*
* 2008: *Jepata Nasta pohjoisnavalla*
* 2011: *Hytti nro. 6*
* 2014: *Väliaikainen*
* 2014: *Burka*
* 2017: *Everstinna*
* 2021: *Väylä*

## Priser og utmerkelser (utvalg)
I  ble hun tildelt Kalevi Jäntti-prisen.

Hun har tre ganger blitt nominert til Nordisk råds litteraturpris fra Finland; for bøkene *Unohdettu vartti* (1986), *Väliasema Gagarin* (1987) og *Hytti nro 6* (2011).

I 2011 ble hun tildelt Finlandiaprisen for romanen *Kupé nr. 6* (originaltittel: *Hytti nro 6*). I 2013 mottok hun Pro Finlandia-medaljen. 

I 2020 mottok Rosa Liksom Svenska Akademiens nordiske pris.

## Referanser


## Eksterne lenker
* 
* 
*  WSOY forlag
Tor Helness

**Tor Helness** (født 25. juli 1957 i Bodø) er en profesjonell norsk bridgespiller.

Helness ble verdensmester for lag i 2007 sammen med Boye Brogeland, Glenn Grøtheim, Geir Helgemo, Erik Sælensminde og Ulf Tundal da Norge vant finalen over USA i Bermuda Bowl i Shanghai.

## Priser
* The George Rosenkranz Romex Award (Best Bid Hand of the Year) 1999 (med Geir Helgemo)

## Større seire
* Verdensmesterskap (4)
** Bermuda Bowl (VM for nasjonslag) (1) 2007
** Rosenblum Cup (Åpent VM for lag) (1) 2006
** World Transnational Open Teams Championship (1) 2009, 2015 
** World Master Individual (1) 2008
* Europeiske mesterskap
** EM for nasjonslag (1) 2012 (for Monaco)
** European Mixed Teams Championship (1) 2005
** European Mixed Pairs Championship (1) 2005
** European Junior Teamx Championship (1) 1980
* Nordamerikanske bridgemesterskap (7)
** Spingold (2) 2011, 2012
** Reisinger (2) 2012, 2013
** Vanderbilt (1) 2010
** Jacoby Open Swiss Teams (1) 2005
** Nail Life Master Pairs (1) 2009
* Nordiske mesterskap (4)
** Nordisk Åpen Klasse (3) 1980, 1982, 2009
** Rottneros Nordic Cup (1) 1995
* Norske mesterskap (34) 
** NM Par (7) 1980, 1982, 1986, 2002, 2003, 2006, 2007
** NM For Klubblag (10) 1981, 1984, 1986, 1988, 1989, 1997, 2000, 2002, 2004, 2006
** Seriemesterskap (13) 1980, 1981, 1982, 1985, 1988, 1995, 1998, 2000, 2002, 2003, 2004, 2005, 2014
** NM Mix Par (1) 1991
** NM Mix Lag (1) 2004
** NM Monrad Lag (2) 2007, 2009

## Andre seire
* Cap Volmac World Top Invitational Pairs (2) 1994, 1996
* Cap Gemini Ernst & Young World Top Invitational Pairs (1) 2002
* Macallan Invitational Pairs (2) 1998, 1999
* Hecht Cup (1) 2006
* Cavendish Invitational Teams (1) 2010
* Marit Sveaas IBT (2) 2016,2017 

## Referanser


## Eksterne lenker
*
Pedar Jalvi

**Pedar Jalvi** eller **Peđar Jalvi**, (født 10. april 1888 i Outakoski, død 8. august 1916 i Enare) regnes som Finlands første samiske forfatter. I 1915 gav han ut *Muottačalmit * på egen kostnad. Boka blei publisert på nytt, revidert til moderne rettskriving, som *Muohtačalmmit*, i 1981

Han var også kjent som Pekka Pohjansäde, Piera Klemetinpoika Helander og Lemehaš-Biehtár.

## Se også
* Samisk litteratur
## Referanser
Veggli stasjon

**Veggli stasjon** er en nedlagt jernbanestasjon på Numedalsbanen ved tettstedet Veggli i Rollag kommune i Buskerud. Ekspedisjonsbygningen ble oppført i 1925 etter tegninger av NSB Arkitektkontor og ble åpnet som en stasjon betjent for ekspedering av tog, reisende og gods den 20. november 1927 sammen med resten av banen. All trafikk ble vedtatt nedlagt på Numedalsbanen mellom Rollag stasjon og Rødberg stasjon ved årsskiftet 1988/1989, noe som førte til en nedleggelse av Veggli. Fram til nedleggelsen var stasjonen alltid betjent av togekspeditør.

Mellom Veggli og Rødberg stasjon, som er en strekning på over 30 kilometer, er det i dag muligheter for å leie dresin. Veggli stasjon ligger 160,18 kilometer fra Oslo S og om lag 233 meter over havet.

## Galleri

## Litteratur
*

## Eksterne lenker

* Numedalsbanen.no – Dresintur i Middelalderdalen
Rødberg stasjon

**Rødberg stasjon** er en nedlagt jernbanestasjon på Numedalsbanen ved tettstedet Rødberg i Nore og Uvdal kommune i Buskerud. Rødberg var endestasjon for banen og ble åpnet som en stasjon betjent for ekspedering av tog, reisende og gods den 20. november 1927 sammen med resten av Numedalsbanen. Ekspedisjonsbygningen var opprinnelig en forretningsgård for Nore kraftanlegg, et anlegg som også var grunnlaget for at banen ble bygget i første omgang.

All trafikk ble vedtatt nedlagt på Numedalsbanen mellom Rollag stasjon og nordover mot endestasjonen Rødberg stasjon ved årsskiftet 1988/1989, noe som førte til en nedleggelse av Rødberg. Rødberg stasjon ligger 192,21 kilometer fra Oslo S og om lag 371 meter over havet. Stasjonen var alltid betjent av togekspeditør. På Rødberg finnes for øvrig også lokstall og svingskive.

## Galleri

Fil:Rødberg_stasjon_og_sporområde.jpg|Rødberg stasjon og sporområde, juli 2023.
Fil:Lokstall_på_Rødberg.jpg|Lokstallen på Rødberg.
Fil:Rødberg_dreieskive.jpg|Dreieskive på Rødberg stasjon.


## Litteratur
*

## Eksterne lenker
Svendsen om Hansen og Jensen

***Svendsen om Hansen og Jensen*** er et norsk underholdningsprogram som gikk på TV 2 fra 2010 til 2011.  Truls Svendsen ledet serien, assistert av Solveig Kloppen. Konseptet gikk ut på at programlederen reiste Norge rundt for å forsøkte å bekrefte eller avkrefte myter nordmenn hadde om hverandre. Han tok blant annet for seg ulike myter om bergensere, trøndere, nordlendinger, Oslo-borgere, østfoldinger, sunnmøringer, samer og sørlendinger. Serien besto av åtte episoder og hadde premiere 6. januar 2011. Serien ble produsert av Monster Entertainment for TV 2.

Serien ble kåret til beste magasin- eller livsstilsprogram under Gullruten 2011.

## Referanser


## Eksterne lenker
*
Karl, hertug av Berry

**Karl av Frankrike, hertug av Berry** (*Charles de France, Duc de Berry*) (født 31. juli 1686 i Versailles, død 4. mai 1714 i Marly-le-Roi) var en sønnesønn av Ludvig XIV av Frankrike. Han var sønn av Ludvig, le Grand Dauphin og Victoria av Bayern. 

Selv om han var barnebarn av Ludvig XIV, var han rangert som *fils de France* («sønn av Frankrike»), istedenfor *petit-fils de France* («sønnesønn av Frankrike»), siden han var sønnen til tronarvingen. Han var også arving til tronen av Spania i syv år (1700–1707). 

Han ble gift med Marie Louise Élisabeth av Orléans 6. juli 1710. Hun var hans slektning, datter av Filip II av Orléans og Françoise-Marie de Bourbon. Alle av parets barn døde tidlig.

Han døde etter at han pådrog seg indre skader en gang han var på jakt. Han er begravet i Klosterkirken Saint-Denis.

## Referanser
Archiv der sozialen Demokratie

**Archiv der sozialen Demokratie** (AdsD) (*Sosialdemokratiets arkiv*) som tilhører Friedrich-Ebert-Stiftung (FES) er ett av de største arkiver i arbeiderbevegelsen. Arkivet befinner seg i Bonn. Det ble åpnet 5. juni 1969 av Willy Brandt, daværende leder av SPD.

## Eksterne lenker
* Hjemmesiden til AdsD
Thunderbolt I/O

**Thunderbolt** er en I/O-teknologi utviklet av Intel i samarbeid med Apple. Den støtter skjermer med høy oppløsning og dataoverføringer med høy ytelse gjennom én port. Den representerer et grensesnitt mellom datamaskiner, skjermer, eksterne enheter slik som platelager og underholdningseletronikk som for eksempel videokamera, og har høyere hastighet og fleksibilitet enn USB. Grensesnittet erstattet i stor grad FireWire, som på samme måte som Thunderbolt var sterkt promotert av Apple. Thunderbolt-teknologien har egenskaper som FireWire mangler, deriblant muligheten til å blir koblet til en PC-skjerm.

I 2013 kunngjorde Intel *Thunderbolt 2* med kodenavn «Falcon Ridge» og en båndbredde på 20 Gbit/s ved at de to 10 Gbit/s-kanalene i Thunderbolt ble slått sammen.

I 2015 kom *Thunderbolt 3* som igjen doblet båndbredden og tok i bruk USB-C som plugg. Thunderbolt 3 skal kunne sende nok data til to 4K skjermer på 60Hz, og USB-C tillater at opp til 100 watt energi tilføres gjennom kabelen.

## Referanser


## Eksterne lenker
*
Portalen

***Portalen*** (orig: *Primeval*) er en britisk eventyr- og science fiction-serie som gikk på ITV fra 2007 til 2011. Serien handlet om et team av fem forskere som hadde fått i oppdrag å undersøke forekomsten av såkalte *avvik* i Storbritannia hvor  gikk gjennom til nåtiden. Serien ble laget av  og , som tidligere hadde laget *[[Walking with...]]*-dokumentarseriene.

Siden det først ble kringkastet i Storbritannia 10. februar 2007, har det blitt utvidet til et internasjonalt publikum. Programmets mottak var positivt i løpet av første og andre sesong, og før det ble kringkastet 9. august 2008 på BBC America, hadde programmet stort sett fått gode kritikker fra USA også. Den tredje sesongen hadde premiere i Storbritannia 28. mars 2009 og i USA 16. mai 2009.

29. september 2009 ble det annonsert en avtale mellom ITV, BBC Worldwide, , Impossible Pictures og den tyske kanalen  som gikk ut på å produsere to nye sesonger av programmet som skulle sendes i 2011. Den fjerde sesongen med syv episoder hadde premiere på første nyttårsdag 2011 på ITV i Storbritannia og på BBC America i USA. Den femte sesongen med seks episoder gikk på  i mai 2011 og vil bli sendt på nytt på ITV senere i 2011.

I Norge ble Primeval kringkastet på NRK3 med tittelen *Portalen*, men kun første og andre sesong ble sendt. Sesong 2 hadde premiere 6. februar 2009 på NRK3.

## Sesongoversikt
Sesong 1-4 ble kun sendt på ITV, mens sesong 5 begynte på Watch før den senere blir sendt på ITV.

## Karakterer

Hovedkarakterer fra sesong 1-5.

## Dyr i serien
Tabellen inneholder kun skapninger fra TV-seriene, ikke fra bøkene eller sesong 4-webisodene.

1 *Fremtidig kjøtteter* har vært med i utallige episoder, og har derfor hatt flere resultater av hva som skjedde med den. *Fremtidig kjøtteter* er trolig den skapningen som har vært mest med, sammen med *Rex*, som en *[[Coelurosauravus]]* fra perm som Abby beholdte.

2 I episode 2.1 ble en returnert, en kannibalisert og en drept, i 2.7 ble de/den drept i kamp, i 3.4 løp en *[[Utharaptor]]* gjennom avviket for å gjemme seg for *Gigantosaurus*, i 3.10 døde den fra et fall og i 4.1 var den allerede i sin egen tid.

## Referanser


## Eksterne lenker
*
Saaheim

**Saaheim** er navnet på en bydel på Rjukan i Telemark.

Saaheim var navnet på tettstedet som ved et kommunestyrevedtak i Tinn kommune i 1908 fikk navnet Rjukan. Navneskiftet skjedde under byggingen av den arkitekttegnede byen Rjukan. Opprinnelig var Saaheim et gardsbruk i Vestfjorddalen, som lå der Saaheim Kraftverk ligger idag. 

Saaheim ble skrevet både *Såheim* og *Saaheim*, og begge skrivemåter lever videre i dag, der navnet lever videre gjennom Saaheim kraftverk, Saaheimhallen og Såheimsveien.
Andrew Rothstein

**Andrew Rothstein** (født 26. september 1898 i London, død 22. september 1994) var en russisk-britisk journalist og kommunist.

Rothstein som ble kjent som en betydelig skikkelse innenfor britisk kommunisme var sønn av jødisk-russiske politiske emigranter. Hans senere liv kom alltid til å bli farget av identiteten til hans far, Theodore Rothstein (1871–1953) som hadde vært nødt til å emigrere fra Russland av politiske grunner og som i 1890, slo seg ned i Storbritannia og som var bosatt der de neste 30 årene. Andrew Rothstein studerte historie ved University of Oxford og han tjenestegjorde senere i Oxfordshire and Buckinghamshire Light Infantry frem til 1919. 

Rothstein var korporal da han oppdaget at han sammen med sin avdeling var i ferd med å bli sendt til Arkhangelsk, den russiske havnen der britiske soldater hadde blitt sendt for å bistå den russiske tsaren sine styrker i motstanden mot den nye sovjetiske regjeringen, ledet av bolsjevikene. Bare én av soldatene i Rothstein sin avdeling sa seg villig til å reise til Russland, men resten av gruppen nektet sammen med Rothstein. Dette var en av de første av mange opprør og mytterier i den britiske hæren mot intervensjonen i Russland.

Andrew Rothstein var med under grunnleggelsen av Communist Party of Great Britain i 1920 og det var Rothstein som rekrutterte Tom Wintringham til den kommunistiske sak. Rothstein satt som president i Foreign Press Association mellom 1943 og 1950. Fra 1946, underviste han ved London University's School om slaviske og østeuropeiske studier, men ble sparket i 1950. Rothstein publiserte et historisk verk om Sovjetunionen som ble publisert i 1950, samt at han oversatte mange marxistiske tekster fra russisk til engelsk. Rothstein ble tildelt en sovjetisk pensjon i 1970, og etter formell pensjonsalder, ble han leder for Marx Memorial Library og nestleder for den britisk-sovjetiske Friendship Society. 

## Referanser
SPU

**SPU** kan referere til
*SPU, ICAO-koden for flyselskapet Southeast Airmotive
*SPU, IATA-flyplasskoden til Split lufthavn i Kroatia.
*Statens pensjonsfond utland
*Seattle Pacific University
Livet på vent

***Livet på vent*** er en norsk dokumentarserie på åtte episoder som gikk på TV 2 i 2011. Serien følger helsepersonell og 15 pasienter ved Oslo universitetssykehus mens de venter på organer fra organdonorer. Serien hadde premiere 26. januar 2011 og ble produsert av Nordisk Film & TV.

Serien ble kåret til beste nye programserie under Gullruten 2011 og var også nominert i klassen beste dokumentar- eller faktaserie.

## Referanser


## Eksterne lenker
*
Gareth Evans

**Gareth Evans** (født 14. januar 1967 i Coventry) er en engelsk tidligere fotballspiller, som spilte for Coventry City, Rotherham United, Hibernian, Stoke City, Northampton Town, Partick Thistle, Airdrie og Alloa Athletic. Evans spilte mer enn 250 kamper for Hiberian, og han vant ligacupen i 1991 med klubben.

Etter at spillerkarrieren var over i 2004, sluttet han seg til trenerstaben i Alloa Athletic. Han ble etter hvert assistentmanager, før han fikk en tilsvarende stilling hos Brechin City, der han assisterte tidligere Hibs-lagkamerat Michael O'Neill. Evans ble deretter engasjert på fulltid i fotballen igjen ved å bli reservelagstrener for Hibs. Etter at John Hughes måtte forlate Hibs den 4. oktober 2010, ble Evans utnevnt til midlertidig manager for Hibernian, ved siden av ungdomslagstrener Alistair Stevenson.

## Referanser


## Litteratur
* 
## Eksterne lenker
* 
* Newcastle Fans profile
Walter Galbraith

**Walter Galbraith** (født 26. mai 1918 i Glasgow, død i 1995) var en skotsk fotballspiller og manager. Han spilte som forsvarsspiller for Queen's Park, Clyde, New Brighton og Grimsby Town. Deretter var han manager for Accrington Stanley, Bradford Park Avenue, New Brighton, Tranmere Rovers, Hibernian, Stockport County og Berwick Rangers.

Som de fleste i sin generasjon ble Galbraiths ligakarriere utsatt på grunn av den andre verdenskrigen, for krigen betydde at ligafotballen både i England og Skottland ikke ble avviklet fra 1939 til starten av 1946&ndash;1947-sesongen. Galbraith spilte for Clyde i to sesonger rett etter krigen, før han meldte overgang til den tidligere Merseyside-klubben New Brighton, der han fikk over 100 ligakamper på tre sesonger. Han flyttet deretter til Grimsby Town, og han ble der i to sesonger.

## Trenerkarriere
Galbraith ble videre utnevnt til spillende manager for Accrington Stanley i 1953, og spilte 21 ligakamper i 1953&ndash;1954-sesongen før han avsluttet karrieren som spiller. Som manager tok Galbraith Accrington til deres høyeste ligaplassering noen sinne i Football League, da de med små marginer mislyktes i å oppnå opprykk til den nest høyeste divisjonen i England. En gang tok han ut en førsteellever bestående av bare skotter for Accrington i en ligakamp, og supporterne spøkte med at spillerne ikke ville bli uttatt dersom de ikke var skotske. Galbraith trakk seg fra stillingen i august 1958 etter at klubbdirektørene fortalte at de ville kutte i spillerkjøpbudsjettet.

Galbraith hadde korte engasjement som manager for Bradford Park Avenue og New Brighton. Disse engasjementene ble fulgt av et kort og lite suksessfullt opphold som Tranmere Rovers-manager i 1961. Klubben rykket ned til fjerdedivisjon og ble slått ut av FA-cupen av et amatørlag. Galbraith forlot Tranmere mot slutten av året, da Hibernian ønsket å erstatte Hugh Shaw, som hadde trukket seg fra jobben som manager i november. Bobby Brown og Jock Stein ble foretrukket av Hibs-styret, men Brown ønsket ikke stillingen, og Dunfermline nektet å la Stein flytte på seg. Galbraith var andrevalget for Hibs, som hadde signert Gerry Baker fra Manchester City da klubben var uten manager.

Hibs forhindret nedrykk så vidt det var i begge sesongene som Galbraith var manager for klubben, men han introduserte Pat Stanton på laget og signerte spillere som Neil Martin, Pat Quinn, John Parke og Willie Hamilton. Galbraith sa opp sin stilling som manager etter at klubben hadde sikret sin eliteseriestatus mot slutten av 1963-1964-sesongen, uten å være bitter eller å ha ordnet seg ny jobb. Galbraith hadde ingen suksess som Hibs-manager, men den relative suksessen til etterfølgerne (Jock Stein og Bob Shankly) skyldtes i stor grad spillerne som ble introdusert av Galbraith. Faktisk signerte Stein bare én eneste spiller (John McNamee) før starten av 1964&ndash;1965-sesongen, siden han kunne sette sammen et meget slagkraftig lag av de gode spillerne som Galbraith hadde introdusert.

Etter at han forlot Hibs, hadde Galbraith noen korte opphold som manager for Stockport County og Berwick Rangers. Han døde i 1995.

## Referanser


## Litteratur
*
Sammy Ameobi

**Samuel «Sammy» Ameobi** (født 1. mai 1992) er en engelsk fotballspiller som fra den 30. juni 2022 er klubbløs.

Han er av nigeriansk avstamning.

Han er broren til Shola Ameobi og BÍ/Bolungarvík-spissen Tomi Ameobi.

Ameobi ble tatt opp i Newcastles juniorlag i juli 2008 og debuterte for reservelaget mot Blackburn Rovers 29. september. Han fikk a-lagsdebuten sin borte mot Chelsea 15. mai 2011, da han kom inn for Peter Løvenkrands og spilte sammen med broren sin, Shola, resten av kampen, som endte uavgjort, 2-2.

## Referanser


## Eksterne lenker
*
Supersaurus

***Supersaurus*** var en enorm dinosaur. Paleontologer mener den var 35 meter lang og at den levde av planter i tretoppene. Halsen var 12 meter lang. Den forsvarte seg med den enorme piskehalen. Det er antatt at arten levde for ca 150 millioner år siden.  

Den er funnet fossil av den i USA. 

## Referanser
Bakkerud holdeplass

**Bakkerud holdeplass** er en nedlagt holdeplass på Numedalsbanen ved Bakkerud i Flesberg kommune i Buskerud. Holdeplassen ble åpnet den 20. november 1927, sammen med resten av banen. Ekspedisjonsbygningen ble oppført i 1926 og er en ombygget flyttbar arbeidsbrakke fra anleggsperioden, utført av NSB Arkitektkontor. Passasjertrafikken ble vedtatt nedlagt på Numedalsbanen ved årsskiftet 1988/1989, og Bakkerud ble dermed nedlagt som holdeplass. Ekspedisjonsbygningen har i senere tid blitt solgt til private.

På Bakkerud er det også et sidespor.
Bakkerud ligger 135,71 kilometer fra Oslo S og 191,6 meter over havet.

## Galleri

Fil:Bakkerud_sidespor.jpg|Rester av sidesporet på Bakkerud holdeplass, oktober 2023.
Fil:Ekspedisjonsbygningen.jpg|Ekspedisjonsbygningen med stoppskilt, oktober 2023.
Fil:Bakkerud-2.jpg|Ekspedisjonsbygningen sett fra Fv 40, oktober 2023.


## Litteratur
*

## Eksterne lenker
Djupdal stasjon

**Djupdal stasjon** er en nedlagt jernbanestasjon på Numedalsbanen ved Djupdal i Rollag kommune i Buskerud. Djupdal ble åpnet som en stasjon betjent for ekspedering av tog, reisende og gods den 20. november 1927 sammen med resten av Numedalsbanen. Som stasjon hadde den kryssingsspor og et lastespor med høy lasterampe. Lastesporets sporveksel hadde tungespissen mot sør.
 
Ekspedisjonsbygningen er en ombygget flyttbar arbeidsbrakke fra anleggsperioden. Stasjonen fikk ny status som stoppested betjent kun for reisende og gods i november 1932 og fungerte som dette frem til 26. mai 1968 da den ble omklassifisert til holdeplass og ubetjent tidligere ekspedisjonssted for reisende.

Passasjertrafikken ble vedtatt nedlagt på Numedalsbanen ved årsskiftet 1988/1989, og Djupdal ble dermed nedlagt. Stasjonen ligger 141,00 kilometer fra Oslo V og 205,4 meter over havet.


Djupdal-5.jpg|Privet og uthus på Djupdal stoppested, juni 2021
Djupdal-2.jpg|Ekspedisjonshuset på Djupdal stoppested


## Litteratur
* 

## Eksterne lenker
Universitetsmuseenes IT-organisasjon

**Universitetsmuseenes IT-organisasjon** (**MUSIT**) ble etablert i **2007** av universitetene i Bergen, Oslo, Tromsø og Trondheim. I 2009 kom også Universitetet i Stavanger med.

Formålet med organisasjonen er å forvalte universitetsmuseenes digitale samlinger på en forsvarlig måte, og å gjøre dem tilgjengelige for lek og lærd. Den daglige driften av MUSIT og forvaltningen av MUSITs portefølje av databaser og applikasjoner er lagt til i Gruppe for digital samlingsforvaltning (DS) ved Universitetet i Oslos Senter for informasjonsteknologi (USIT). Gruppen drifter og utvikler universitetsmuseenes samlingsdatabaser og applikasjoner i samarbeid med andre grupper ved USIT, og  publiserer samlingene på Internett. 

## Historie
MUSIT bygger videre på utviklings- og digitaliseringsarbeidet som ble utført i to tidligere prosjekt (Dokumentasjonsprosjektet og Museumsprosjektet). Da ble store mengder gjenstander, foto, dokumenter og registreringskort digitalisert ved spesielle registreringssentraler, og det ble utviklet dataverktøy for å forvalte det digitaliserte materialet.

## Samlingsdatabaser
MUSIT forvalter samlinger innenfor en rekke fagfelt, bl.a. arkeologi, botanikk, etnografi, numismatikk og zoologi. Samlingsdatabasene inneholder både historiske data, digitalisert fra gamle kataloger og arkiv, og data som produseres daglig gjennom systematiske innsamlinger og forvaltningsoppgaver som universitetsmuseene er pålagt av staten. Totalt inneholder databasene flere millioner objekter. 

## Tilgjengeliggjøring
MUSIT gjør innholdet i samlingene tilgjengelig i portalen www.unimus.no. I tillegg leverer MUSIT data til Artsdatabankens artskart-tjeneste og til Global Biodiversity Information Facility. 

## Eksterne lenker
* 
* Universitetsmuseenes samlinger på nett
* Gruppe for digital samlingsforvaltningArtskart.no
* Artskart
* Global Biodiversity Information Facility
Karin Naphaug

**Karin Naphaug** (født 1950) er en norsk søvnterapeut, barnesykepleier, foredragsholder og forfatter.

Hun har skrevet boken *Sov Godt – søvnoppskrifter for barn 0 til 8 år*. Boken ble utgitt på Damm i oktober 2007 og er kommet i fire opplag.

## Referanser
Randall Swingler

**Randall Swingler** (født 28. mai 1909, død 19. juni 1967) var en britisk lyriker.

Swingler var fra en velstående anglikansk familie fra den britiske og han vokste opp i nærheten av Nottingham. Swingler ble utdannet ved Winchester College og New College i Oxford. Han var allerede i ung alder en dyktig fløytist, og senere var dypt involvert i musikalsk samarbeid som librettist. 

Swingler sluttet seg til Communist Party of Great Britain (CPGB) i 1934 og han forlot dette partiet i 1956. 

Swingler tjenestegjorde i det britiske militæret i Italia under den andre verdenskrig. Han begynte som en menig soldat, og ble tildelt den militære utmerkelsen Military Medal. Etter krigen opplevde Swinger diverse traumer på grunn av hans opplevelser under krigen.

## Referanser
Bokføringsloven

**Bokføringsloven** (**Lov om bokføring**), ble sanksjonert av Kongen i statsråd 19. november 2004.

## Eksterne lenker
* Bokføringsloven på Lovdata.
* Bokføringsloven på nettstedet Bokholder.com  Besøkt 6. januar 2012
Konfliktåret 1843

## Pågående kriger
*Kaukasuskrigene (1817-1864)
**Imamatet Kaukasus på den ene siden
**Russland den andre siden
*Al-Qādirs andre opprør (1839-1847), en del av den franske erobringen av Algerie (1830-1902).

## Hendelser
*24. mars – Slaget ved Dubba under erobringen av Sind.

## Fødsler

## Dødsfall
Liste over land etter mengde militært utstyr

**Liste over verdens land etter mengden militært utstyr** viser nasjonale militærvesen etter antall orlogsfartøy, jagerfly og kjernefysiske våpen. Denne listen er kun veiledende, ettersom nøyaktige sammenligninger ikke kan gjøres.

## Liste
*Dette er en ufullstendig liste som kanskje aldri vil kunne tilfredsstille spesielle krav for fullstendighet. Du kan hjelpe Wikipedia ved å utvide den med troverdige kilder.*

*Tallet «0» i en kolonne betyr nødvendigvis ikke at landet ikke har noen eksemplarer av denne våpentypen, men det kan indikere at data ikke er tilgjengelig.*

*Ved å trykke på firkanten øverst i en kolonne kan du sortere i synkende eller stigende rekkefølge.*

## Antall militærfly etter land

All informasjon i denne tabellen er hentet fra *[[Center for Strategic and International Studies]]* og Bharat Rakshak hvis annet ikke er spesifisert.

## Se også
*Liste over land etter antall mann under våpen
*Liste over land etter antall krigsskip i tjeneste
*Liste over land etter militære utgifter

## Fotnoter

## Referanser


## Litteratur
*A. H. Cordesman, A. A. Burke, *[http://www.csis.org/media/csis/pubs/bwcfcompsummary%5B1%5D.pdf The Balance of Western Conventional Forces: A Comparative Summary of Military Expenditures; Manpower; Land, Air, Naval Forces; and National Force Trends]*, CSIS, januar 2001, besøkt 14. november 2008.
*
*
*
* 

## Eksterne lenker
* Global Securitys nettside
* World Military Guide
* Offisiell nettside til Folkets frigjøringshær
* Indias forsvarsdepartement
* The World Fact Book – Sær-Afrika 
* Canada's Budget 2008: Taxes and the Forward March of Neoliberalism
Nixon Kiplimo Chepseba

**Nixon Kiplimo Chepseba** (født 12. desember 1990) er en kenyansk mellomdistanseløper. Han vant 1500 meter under Qatar Athletic Super Grand Prix i Doha mai 2011, og også under Diamond League i Shanghai uka etter, begge med tider under 3.32. Som U19-løper tok han sølv under det afrikanske mesterskapet bak landsmannen James Magut.

## Referanser


## Eksterne lenker
*
HTC Gratia

**HTC Gratia** er en mobiltelefonen som er lansert av HTC innen Android-plattformen. 

Gratia er en av de mindre HTC-modellene, og ble lansert i november 2010 i Norge. 

## Spesifikasjoner
*Skjerm: 3,2 tommer
*Skjermoppløsning: 320 x 480
*Styring: multitouch skjerm, trackball
*Batteri: 1200 mAh
*Taletid: 420 minutter (GSM), 350 minutter (WCDMA)
*Standbytid: 360 timer (GSM), 400 timer (WCDMA)
*Kamera: 5 megapiksler med autofokus, geotagging
*GPS
*Digitalt kompass
*600 MHz Qualcomm prosessor
*RAM: 384 MB
*ROM: 512 MB
*microSD minnekort, max 32 GB
*Operativsystem: Android (leveres med 2.2 Froyo)
*Quad band GSM 
*Wi-Fi (802.11b/g)
*Bluetooth 2.1 + EDR og A2DP
*Micro USB 
*3.5 mm audio jack, microphone, speaker
*G-Sensor
*Størrelse: 103,8 mm (h), 57,7 mm (b) 11,7 mm (d)
*Vekt: 115 g med batteri

## Eksterne lenker
* HTC produktside
Move Like This

***Move Like This*** er det sjuende studioalbumet fra rockebandet The Cars, utgitt i mai 2011. Dette er bandets første studioalbum siden *[[Door to Door]]* fra 1987. Alle originalmedlemmene medvirker, bortsett fra avdøde Benjamin Orr. Bandet ble gjenforent i 2010, til tross for at vokalist Ric Ocasek flere ganger hadde sagt at det aldri ville bli noen gjenforening av The Cars. 

Bandet har ikke funnet noen erstatter for bassisten Benjamin Orr, det er hovedsakelig Greg Hawkes og produsenten Jacknife Lee som har spilt bass på albumet. Orr sang også flere av bandets mest kjente sanger, men på dette albumet synger Ocasek samtlige sanger. Den første singelen fra albumet er *«Sad Song»*. 

## Sporliste
Alle sangene er skrevet av Ric Ocasek.
#«Blue Tip» 3:13
#«Too Late» 4:02
#«Keep on Knocking» 3:53
#«Soon» 4:23
#«Sad Song» 3:38
#«Free» 3:18
#«Drag on Forever» 3:38
#«Take Another Look» 4:46
#«It's Only» 3:01
#«Hits Me» 3:50
**Bonusspor på Best Buy-utgivelsen**
# «One by One» (demoversjon)
# «Hits Me» (demoversjon)
# «Rocket USA» (demoversjon) (Alan Vega, Martin Rev)
*«Rocket USA» er en Suicide-coverlåt fra 1977, utgitt på bandets selvtitulerte debutalbum *[[Suicide (album)|Suicide]]*.
**Bonusspor på iTunes-utgivelsen**
# «Blue Tip»  (demoversjon)

## Personell
*Ric Ocasek – vokal, gitarer, keyboard 
*Elliot Easton – gitarer, bakgrunnsvokal
*Greg Hawkes – keyboard, bass, gitarer, bakgrunnsvokal
*David Robinson – trommer, perkusjon, bakgrunnsvokal
**Andre medvirkende**
*Jacknife Lee – bass

## Eksterne lenker
* 
* ''Move Like This'' – Offisielt nettsted